Norske Intelligenssedler, 1804-12-18
Det Kongelige General-Toldkammer haver, under 24de f. M., tilskrevet Frederichshalds, Friderichsstads, Moss, Sands, Holmestrands og Tønsbergs Toldsteder, saaledes: Kammeret har, indtil videre, fra Toldvæsenets Side tilladt, at det Brændeveed som i aabne Fahrtøier indladdes paa Udhavnene i ovenmelte Told-Districter, udenfor selve Toldstedet, forat føres til Christiania, maae være befriet for ved Udførselen at forsynes med Told-Klarering, hvilken derimod finder Sted naar Brændevedet indtages ved Toldstedet; Og maae alt saadant Brændeveed, som udføres enten fra Toldstedet eller Udhavnene i berørte Told-Districter, være befriet for Træelast-Tiendens Erlæggelse ved Udgaaende, mod at Confumption deraf betales ved Jndførselen til Christiania. Og da Forestaaende under 1ste denne Maaned igiennem Stiftet er os communiceret, saa bliver samme herved offentlig bekiendtgjort til alle og enhvers fornødne Underretning. Christiania Raadstue den 17de December 1804. Osterhaus. Larsen. Bull. Jngstad. Da Brød udgjør den væsentligste Deel af de fleste Menneskers Næringsmidler, saa fordrer Retfærdighed og billighed at der drages Omsorg for at samme kan erholdes, ikke allene forsvarligt og godt, men endog til en saa rimelig Priis saa at den Mindreformuende, eller aldeles Fattige, ikke skal sættes ud af Stand til at forskaffe sig Livs Ophold. Med Hensyn hertil har jeg nyelig foranstaltet Brød kiøbt hos samtlige denne Byes Bagere, baade for at undersøge dets Beskaffenhed og prøve dets Vægt. Det er mig virkelig ukiært at jeg i Almindelighed ikke kan rose Behandlingsmaaden, da den største Deel af det kiøbte Brød befandtes baget med megen Skiødesløshed. Vægten var yderst forskiellig, og i hvorvel Rugen nu er i en temmelig høi Priis, saa befandtes dog Brødet hos de fleste Bagere at være af en lettere Vægt end det med Ret og billighed burde være. Hos ingen af alle Byens Bagere fandtes Rugbrødet saa forsvarligt, i Hensyn til Vægten, som hos Hr. Jørgen Holm i Storggaden, thi der befandtes et Brød til 8 s. at veje 2 1/2 Skaalpd. eller 80 Lod; ja, et 4 sk. Brød veiede endog 44 Lod, som var endnu meer for Pengene. Hos Hr. Berndt Frederichsen var Vægten paa 4 sk. Brød ogsaa temmelig forsvarlig, da den varierede imellem 39 og 41 Lod; men hos adskillige andre befandtes Vægten langt mindre, ja endog saa liden, at jeg undseer mig ved at anføre samme, men hvem der maatte attraae det kan hos mig faae den hele Tabel til Eftersyn. Jeg maae tienstlig anmode de samtlige Bagere om at indrette deres Bagning saaledes, at den kan kaldes forsvarlig; thi ihvorvel her siden Bagerlaugets Ophævelse ikke existerer en bestemt Taxt, saa tilsiger dog Retfærdigen at der holdes Øie med denne Handel, saa des, at Egennytten ikke overdrives, og man maae tilgive mig at jeg, naar Nødvendigheden udkræver det, offentligen bekiendtgiør hos hvilke Bagere man kan vente sig den forsvarligste Behandling, paa det at Jndvaanerne kunde henvende sig til disse. Hvad Hvedebrød angaaer da er Opsynet med sammes Vægt vel mindre nødvendig, saasom det ikkun er den Mereformuende der kan kiøbe dette - dog synes det rigtig nok som nogle Bagere ogsaa saae forvidt i Hensyn til Hvedebrødets Vægt og nedsætter samme langt mere end de burde, i Forhold til Hvedens Priis. At man har faaet Hvedebrød der har været saa giennemtrukken med Tobaksrøg, saa det ikke uden Væmmelse har kundet nydes, det er et Tilfælde som formodentlig ikke oftere vil indtræffe, da enhver retskaffen Bager vist nok vil see en saadan Uorden hos hans Folk forebygget. Men endnu staaer her en Ting tilbage, som fortiener at anmærkes. Det er en i Love og Vedtægter grundet Sætning, at man ikke har Ret til at forfalske Vahre eller at sælge Et for et Andet. Naar altsaa en Bager, under Benævnelse af Rugbrød, sælger Bygbrød eller en Sammensætning af Rug og Byg, da begaaer han, efter mit Begreb om Tingen, et virkeligt Bedragerie, og at denne Handlemaade daglig bruges her i Byen, om ikke af alle, saa dog af mange Bagere, lader sig lettelig bevise. At Byg ligesaavel er et spiseligt Kornslag som Rug, det vil jeg ikke nægte, men det er en notorisk bekiendt Sag, at det er en ringere Kornsort og at Brød af Bygmeel ikke kan forvares som Rugbrød, men fortørres lettelig, og bliver derved uspiselig, og overalt bør det ikke sælges under en urigtig Benævnelse. Det er meget at formode at neppe nogen af alle de Bagere der bruge denne Handlemaade have tænkt alvorlig over Lovens 6 - 18 - 4, eller gjort sig et saa ufordeelagtigt Begreb om deres Handling, som den efter dette Lovsted fortiener. Jeg anbefaler Tingen til moden Overveielse, og det skal glæde mig ret meget om Byens samtlige Bagere vil give mig Anledning til ret snart at kunde tildeele dem fortient Berømmelse. Politiekammeret i Christiania den 17de December 1804. J. Wulfsberg. Den 13de dennes blev mig overleveret 1 Rd., med Anmodning: at uddeles til fire Syge og Sengeliggende; dette skeede den 15de, til fire saadanne i Fierdingens Fattighuus Giverne modtage deres Tak igiennem mig, som saae at disse Gamle, med rørt Taknemmelighed, opløftede skielvende Hænder for at nedbede Hæld og Velsignelse for hver som tænker paa den Gamle, Syge og Arme. Den 15de dennes blev mig overleveret 10 Rd. med hosfølgende Seddel uden Navn, saa lydende: Ved en i Mindelighed afgjort Misforstaaelse mellem tvende Venner, er givet til de Fattig 10 Rd. For hvilken Gave jeg herved aflægger skyldigst Taksigelse - og da Bringeren bestemte samme til det almindelige Fattigvæsen, skal jeg derom giøre Anmeldelse næste Fattigkommission. J. P. Petersen.